pythainlp/thai_wikipedia_clean_20230101 huggingface dataset:
ต่อมากัลวานีได้ย้ายจากการสอนศัลยศาสตร์มาเป็นกายวิภาคศาสตร์ และเริ่มสนใจในการศึกษากระแสไฟฟ้าในสิ่งมีชีวิต เขาทำการทดลองโดยแตะคีมไปที่ขากบที่วางอยู่บนจานโลหะ ผลที่ได้คือขากบนั้นกระตุก จากผลการทดลองนี้ กัลวานีจึงสรุปว่าในตัวกบมีกระแสไฟฟ้าอยู่ ทำให้เกิดปฏิกิริยาขึ้นเมื่อใช้คีมแตะ เพราะคีมทำจากเหล็กซึ่งเป็นตัวนำไฟฟ้า เขาเรียกการหดตัวของกล้ามเนื้อเมื่อถูกกระตุ้นด้วยกระแสไฟฟ้าว่า แกลวานิซึม (galvanism) และเรียกพลังงานที่ทำให้ขากบกระตุกว่า "ไฟฟ้าชีวภาพ" (animal electricity)
กัลวานียังคงศึกษาเรื่องแม่เหล็กไฟฟ้าชีวภาพอย่างต่อเนื่อง จวบจนบั้นปลายชีวิตที่เขาต้องประสบกับสถานการณ์ทางการเมืองที่ผันผวน กัลวานีถูกขับออกจากตำแหน่งอาจารย์และถูกระงับเงินช่วยเหลือ เขาเสียชีวิตในปี ค.ศ. 1798 อย่างคนสิ้นเนื้อประดาตัว
เกมกล คนเหลี่ยมเพชร
เกมกล เสน่ห์คนเหนือเมฆ
โดโรเธียแห่งบรันเดินบวร์ค
โดโรเธียแห่งบรันเดินบวร์ค (ค.ศ. 1430/1431 - 10 พฤศจิกายน ค.ศ. 1495) ทรงเป็นเจ้าหญิงโฮเอินท์ซ็อลเลิร์น ซึ่งได้เป็นสมเด็จพระราชินีสแกนดิเนเวียภายใต้สหภาพคาลมาร์ คือ สมเด็จพระราชินีแห่งเดนมาร์ก, นอร์เวย์และสวีเดน จากการอภิเษกสมรสกับพระเจ้าคริสตอฟเฟอร์ที่ 3 แห่งเดนมาร์ก ในค.ศ. 1445 จนกระทั่งกษัตริย์คริสตอฟเฟอร์สวรรคต ค.ศ. 1448 และต่อมาทรงเป็นพระมเหสีในพระเจ้าคริสเตียนที่ 1 แห่งเดนมาร์ก พระนางทรงดำรงเป็นสมเด็จพระราชินีแห่งเดนมาร์ก ในค.ศ. 1449 และสมเด็จพระราชินีแห่งนอร์เวย์ ในค.ศ. 1450 จนกระทั่งกษัตริย์คริสเตียนสวรรคตในค.ศ. 1481 และยังทรงเป็นสมเด็จพระราชินีแห่งสวีเดน ตั้งแต่ค.ศ. 1457 - 1464 พระนางยังทรงดำรงเป็นผู้สำเร็จราชการแผ่นดินเดนมาร์กในช่วงสมัยไร้กษัตริย์ในค.ศ. 1448 และเป็นผู้สำเร็จราชการแทนพระองค์ในช่วงพระราชสวามีองค์ที่สองเสด็จออกจากราชอาณาจักร
พระนางยังทรงเป็นพระราชชนนีในพระเจ้าฮันส์แห่งเดนมาร์ก และพระเจ้าเฟรเดอริกที่ 1 แห่งเดนมาร์ก
โดโรเธียประสูติราว ค.ศ. 1430 หรือ ค.ศ. 1431 เป็นพระราชธิดาในโยฮัน มาร์คกราฟแห่งบรันเดินบวร์ค-คูล์มบาคกับบาร์บาราแห่งซัคเซิน-วิทเทนแบร์ก (1405 - 1465) พระนางทรงมีพระเชษฐภคินีสองพระองค์ ได้แก่ บาร์บารา (1423 - 1481) ผู้ซึ่งกลายเป็นมาร์เชอเนสแห่งมันตัว และเอลิซาเบธ (1425 - 1465) ผู้ซึ่งกลายเป็นดัชเชสแห่งพอเมอเรเนีย เมื่อมีพระชนมายุได้ 8 ชันษา ได้ประทับอยู่ที่ไบร็อยท์ ซึ่งพระบิดาของพระนางเป็นผู้ปกครองอยู่ ในค.ศ. 1443 คริสโตเฟอร์แห่งบาวาเรีย ได้รับเลือกให้เป็นพระมหากษัตริย์เดนมาร์ก, สวีเดนและนอร์เวย์ พระองค์ใหม่ ได้สืบทอดเขตโอเบิร์พฟัลทซ์ ซึ่งอยู่ใกล้ไบร็อยท์ และได้มีการแนะนำให้กษัตริย์คริสตอฟเฟอร์เสกสมรสกับโดโรเธีย เพื่อรับการสนับสนุนของพระบิดาของโดโรเธียต่อฐานอำนาจของกษัตริย์คริสตอฟเฟอร์ในดินแดนเยอรมัน การหมั้นได้มีการประกาศก่อนสมัยการประทานของพระสันตะปาปาในเรื่องความสัมพันธ์ที่เป็นญาติกัน เดือนกุมภาพันธ์ ค.ศ. 1445 ซึ่งได้รับการอนุมัติในวันที่ 10 มีนาคม
การอภิเษกสมรสกับคริสโตเฟอร์แห่งบาวาเรีย.
ในวันที่ 12 กันยายน ค.ศ. 1445 พระราชพิธีอภิเษกสมรสระหว่างกษัตริย์คริสตอฟเฟอร์และโดโรเธียจัดขึ้นในโคเปนเฮเกน ตามมาด้วยพิธีสวมมงกุฎให้พระราชินีโดโรเธีย กษัตริย์ทรงพระราชทานเงินทุนพร้อมภาษีพิเศษแก่ทั้งสามราชอาณาจักร จึงถูกมองว่าเป็นวาระโอกาสที่พิถีพิถันที่สุดประวัติศาสตร์นอร์ดิกสมัยกลาง พิธีเฉลิมฉลองดำเนินไป 8 วัน และร่วมพิธีโดยเหล่าเจ้าชายผู้ปกครองนครเบราน์ชไวค์ เฮ็สเซินและบาวาเรีย และคณะทูตจากสันนิบาตฮันซา รวมถึงคณะอัศวินท็อยโทและเหล่าขุนนางเดนมาร์ก สวีเดนและนอร์เวย์ พระนางโดโรเธียเสด็จเข้าเมืองโดยมีขุนนางจากทั้งสามราชอาณาจักรสวมชุดปักสีทองขี่ม้าคอยคุ้มกัน และสวมมงกุฎเป็นสมเด็จพระราชินีแห่งเดนมาร์ก สวีเดนและนอร์เวย์ โดยบาทหลวงของทั้งสามอาณาจักรที่อารามวัดสเตนา ในวันที่ 15 กันยายน พระราชินีทรงได้รับสินสมรสศักดินาจากทั้งสามอาณาจักร ได้แก่ รอสคิลด์ ริงสเต็ด ฮารัลด์บอร์กและสกอยเดนเซของเดนมาร์ก แยมต์ลันด์ของนอร์เวย์ และเออเรบรู นาร์กและแวร์มลันด์ของสวีเดน หากพระนางเลือกที่จะประทับนอกสแกนดิเนเวียในฐานะตกพุ่มหม้าย พระนางจะได้รับทรัพย์จำนวน 45,000 ไรน์กิลเดอร์ ซึ่งเป็นจำนวนหนึ่งในสามของแต่ละอาณาจักร
สมเด็จพระราชินีโดโรเธียเสด็จออกจากสวีเดนพร้อมกษัตริย์ในเดือนมกราคม ค.ศ. 1446 ทั้งสองพระองค์เสด็จเยือนอารามวัดสเตนา และที่ดินสินสมรสของพระนางที่เออเรบรู ในช่วงนี้พระนางทรงพระราชทานพระวโรกาสให้คาร์ล เจ้ากรมวังแห่งสวีเดนเข้าเฝ้า ซึ่งต่อมาจะกลายเป็นศัตรูของพระนางในอนาคต ตามพงศาวดารคาร์ลสโคนนิคัน การพบปะครั้งนี้เป็นเรื่องดีและมีการถวายของกำนัลให้แก่พระนางและนางสนองพระโอษฐ์มากมาย ทั้งสองพระองค์เสด็จกลับเดนมาร์กในเดือนกันยายน การอภิเษกสมรสระหว่างพระนางโดโรเธียและกษัตริย์คริสตอฟเฟอร์เป็นเรื่องดีในทางการเมือง โดยพระบิดาของพระนางปกครองดินแดนเยอรมันของกษัตริย์คริสตอฟเฟอร์ และเป็นทั้งผู้สนับสนุนตลอดจนที่ปรึกษาผู้ภักดี แต่ทั้งสองพระองค์ก็ไม่ทรงมีทายาท ตามบันทึกของอีริคัส โอไล ระบุว่าในความเป็นจริงแล้วการเสกสมรสครั้งนี้ไม่มีเรื่องของความสัมพันธ์ทางเพศเลย
การอภิเษกสมรสกับกษัตริย์คริสเตียนที่ 1 แห่งเดนมาร์ก.
สมเด็จพระพันปีหลวงโดโรเธียได้รับคำขอให้อภิเษกสมรสกับพระเจ้ากาชีมีแยชที่ 4 แห่งโปแลนด์และอัลเบร็ชท์ที่ 6 อาร์ชดยุกแห่งออสเตรีย แต่พระนางทรงเลือกที่จะประทับในเดนมาร์กต่อไป และอภิเษกสมรสกับกษัตริย์เดนมาร์กพระองค์ใหม่ที่ได้รับการเลือกตั้งคือ คริสเตียนแห่งอ็อลเดินบวร์ค หรือ กษัตริย์คริสเตียนที่ 1 พระราชพิธีอภิเษกสมรสจัดขึ้นในวันที่ 26 ตุลาคม ค.ศ. 1449 ตามมาด้วยพระราชพิธีราชาภิเษกในฐานะกษัตริย์คริสเตียนและพระราชินีโดโรเธียแห่งเดนมาร์ก พระนางทรงสละสิทธิในการครอบครองที่ดินศักดินาจากการสมรสที่มีอยู่ในเดนมาร์กและนอร์เวย์ แทนที่ด้วยคาลุนด์บอร์กและแซมเซอในเดนมาร์ก และรอเมริเกในนอร์เวย์ แต่ทรงปฏิเสธที่จะสละที่ดินในสวีเดน มีการเลือกตั้งให้คาร์ล คนุตสัน บอนเดอเป็นกษัตริย์สวีเดนและนอร์เวย์ ทำให้พระนางสูญเสียดินแดนในอาณาจักรเหล่านี้ และด้วยความทะเยอทะยานของพระนาง รวมถึงความทะเยอทะยานของกษัตริย์คริสเตียน ที่ต้องการให้กษัตริย์คริสเตียนสวมมงกุฎในสวีเดนและนอร์เวย์ และเพื่อรวมสหภาพคาลมาร์ที่แตกสลายให้รวมกันอีกครั้ง
กษัตริย์คริสเตียนทรงสืบราชบัลลังก์ในนอร์เวย์เช่นกัน ค.ศ. 1450 แต่การเอาชนะสวีเดนนั้นทำได้ยากกว่า และสมเด็จพระราชินีโดโรเธียทรงยืนหยัดรณรงค์เป็นเวลาหลายปีในการสรรหาผู้สนับสนุนจากเหล่าบาทหลวงและขุนนางสวีเดน ซึ่งพระนางทรงกล่าวพาดพิงถึง กษัตริย์คาร์ลที่ 8 แห่งสวีเดน ทีได้รับเลือกเป็นกษัตริย์นั้น เป็นเพียงอดีตเจ้ากรมวังและข้าราชบริพารของพระนาง ดังนั้นจึงสมควรเรียกว่าเป็นผู้ช่วงชิงราชบัลลังก์และเป็นผู้ทรยศที่ฝ่าฝืนคำปฏิญาณโดยการปล้นสิทธิที่ดินมรดกสมรสในสวีเดนของพระนาง ซึ่งเป็นอดีตพระราชินี ในค.ศ. 1455 พระนางทรงยื่นคำร้องไปถึงสมเด็จพระสันตะปาปา ในเดือนกุมภาพันธ์ ค.ศ. 1457 การรณรงค์ของพระนางประสบความสำเร็จ เมื่อเกิดการกบฏโดยอาร์ชบิชอป จอน เบ็งก์สัน อ็อกเซนสแทร์นา ได้โค่นบัลลังก์ของกษัตริย์คาร์ลที่ 8 ซึ่งลี้ภัยไปยังดินแดนเยอรมัน และในเดือนกรกฎาคม ค.ศ. 1457 กษัตริย์คริสเตียนทรงได้รับเลือกเป็นพระมหากษัตริย์สวีเดน ด้วยเหตุนี้จึงสามารถรวมสามอาณาจักรนอร์ดิกเป็นหนึ่งเดียวได้อีกครั้ง สมเด็จพระราชินีโดโรเธียเสด็จเข้าสตอกโฮล์มอย่างเป็นทางการในเดือนธันวาคม และที่ดินมรดกสมรสของพระนางได้รับการฟื้นคืนแก่พระนาง ในเดือนพฤษภาคม ค.ศ. 1458 สภาสวีเดนได้อนุมัติตามพระราชประสงค์ของพระราชินีโดโรเธียและกษัตริย์คริสเตียนที่ว่าพระราชโอรสของทั้งสองพระองค์ จะได้สืบราชบัลลังก์สวีเดน เช่นเดียวกับราชบัลลังก์นอร์เวย์และเดนมาร์กที่ได้มีการรับประกันอย่างมั่นคงแล้ว กษัตริย์และพระราชินีเสด็จกลับเดนมาร์กในเดือนกรกฎาคม
ใน ค.ศ. 1460 กษัตริย์คริสเตียนทรงซื้อดัชชีชเลสวิชและฮ็อลชไตน์ ซึ่งทำให้พระองค์มีหนี้สิ้น ทำให้ต้องทรงขึ้นภาษีและทำลายผู้สนับสนุนฝ่ายพระองค์ในสวีเดน พวกเขาเลือกกษัตริย์คาร์ลที่ 8 เป็นพระมหากษัตริย์อีกครั้งในค.ศ. 1464 การสูญเสียสวีเดนส่งผลกระทบต่อสมเด็จพระราชินีโดโรเธีย ที่ทรงรณรงค์มาตลอดพระชนม์ชีพเพื่อพระราชสวามี (และพระราชโอรสในรัชสมัยต่อมา) ในการได้รับราชบัลลังก์อีกครั้ง ส่งผลกระทบต่อสหภาพคาลมาร์แห่งสามราชอาณาจักรและการเรียกคืนดินแดนมรดกสมรสของพระนาง การสูญเสียที่ดินส่วนพระองค์ทำให้พระนางสามารถผลักดันปัญหาสวรีเดนเข้าสู่กระบวนการพิจารณาคดีในศาลได้ และพระนางทรงฟ้องกษัตริย์คาร์ลที่ 8 ต่อสมเด็จพระสันตะปาปากรุงโรมในข้อหาช่วงชิงสิทธิในที่ดินของพระนาง เมื่อผู้สืบตำแหน่งจากกษัตริย์คาร์ลที่ 8 เป็นผู้สำเร็จราชการแผ่นดินสวีเดน คือ สเตียน สตูเร ผู้อาวุโส ซึ่งเป็นหลานลุงของกษัตริย์คาร์ลที่ 8 พระนางจึงทรงฟ้องเขาด้วย ในค.ศ. 1475 พระนางเสด็จอิตาลี พระนางเสด็จเยี่ยมบาร์บาราแห่งบรันเดินบวร์ค พระเชษฐภคินีของพระนางที่มันตัว และเข้าเฝ้าฯ สมเด็จพระสันตะปาปาซิกตุสที่ 4 ในโรม และผลักดันให้มีการปัพพาชนียกรรมสเตียน สตูเร อย่างเป็นทางการ การที่พระนางใช้แผนการปัพพาชนียกรรม จะทำให้ผู้สำเร็จราชการแทนพระองค์แห่งสวีเดนไม่สามารถปกครองได้ และราชอาณาจักรสวีเดนจะถูกทำลายทั้งทางเศรษฐกิจและการเมือง ส่งผลให้ผู้สำเร็จราชการสวีเดนพ่ายแพ้และมีการเลือกตั้งให้กษัตริย์เดนมาร์กเป็นกษัตริย์สวีเดน อันเป็นนโยบายทางการเมืองที่ถูกระงับและพระนางทรงต่อสู้มาเป็นเวลากว่า 20 ปี การเสด็จเยือนโรมในพฤษภาคม ค.ศ. 1475 สมเด็จพระสันตะปาปาซิกตุสที่ 4 ทรงออกสารตราอนุญาตให้กษัตริย์คริสเตียนจัดตั้งมหาวิทยาลัยในเดนมาร์ก เป็นผลให้มหาวิทยาลัยโคเปนเฮเกน ได้รับการสถาปนาในค.ศ. 1479
ในเดนมาร์ก สมเด็จพระราชินีโดโรเธียทรงได้รับ "สล็อตสโลวึน" ("Slotsloven") เป็นกฎหมายที่ให้สิทธิแก่สมเด็จพระราชินีในการบังคับบัญชาปราสาท ป้อมปราการทั้งหมดในเดนมาร์ก และต้องทรงทำหน้าที่ผู้สำเร็จราชการแทนพระองค์ในช่วงที่พระมหากษัตริย์เสด็จนอกราชอาณาจักร พระราชทรัพย์ส่วนพระองค์ของพระนางมีส่วนในการสร้างอิทธิพลทางการเมือง เมื่อกษัตริย์คริสเตียนทรงได้รับฮ็อลชไตน์และชเลสวิช ในค.ศ. 1460 และไม่สามารถจ่ายได้ พระนางทรงให้พระราชสวามียืมพระราชทรัพย์ในจำนวนที่จำเป็นเพียงพอต่อการซื้อที่ดินเหล่านี้และรวมเข้าไว้กับเดนมาร์ก ในค.ศ. 1470 พระนางทรงยึดอำนาจการควบคุมชเลสวิชและฮ็อลชไตน์โดยพฤตินัย เมื่อกษัตริย์คริสเตียนไม่ทรงสามารถหาทรัพย์มาคืนพระนางได้ พระนางปกครองฮ็อลชไตน์ (ค.ศ. 1479) และชเลสวิช (ค.ศ. 1480) ด้วยพระนางเองและทรงปกครองเหมือนสถานะที่ดินศักดินาของพระนาง หลังการสิ้นพระชนม์ของพระบิดาของพระนาง ในค.ศ. 1464 พระนางทรงต่อสู้กับฟรีดริชที่ 2 ผู้คัดเลือกแห่งบรันเดินบวร์ค อาของพระนาง ในการแย่งชิงมรดกในแคว้นบรันเดินบวร์ค
สมเด็จพระราชินีโดโรเธียทรงได้รับการบรรยายว่า เป็นผู้มีความสามารถ ทะเยอทะยาน หยิ่งยะโสและประหยัด
กษัตริย์คริสเตียนที่ 1 สวรรคตในวันที่ 21 พฤษภาคม ค.ศ. 1481 และผู้สืบราชบัลลังก์คือ พระเจ้าฮันส์แห่งเดนมาร์ก พระราชโอรสองค์ใหญ่ ขณะดำรงเป็นสมเด็จพระพันปีหลวง พระนางโปรดที่จะประทับในปราสาทคาลุนด์บอร์ก พระนางยังทรงมีบทบาททางการเมืองในรัชสมัยพระราชโอรสตราบจนสิ้นพระชนม์ พระนางได้พระราชทานดัชชีชเลสวิช-ฮ็อลชไตน์ แก่เจ้าชายเฟรเดอริก พระราชโอรสองค์เล็ก ซึ่งทำให้พระนางเกิดความขัดแย้งกับพระราชโอรสองค์ใหญ่ และสุดท้ายทรงยุติด้วยการแบ่งดัชชีระหว่างพระราชโอรสทั้งสอง
สมเด็จพระพันปีหลวงโดโรเธียยังทรงมีความทะเยอทะยานต่อไปในการรวมสหภาพคาลมาร์แห่งราชอาณาจักรนอร์ดิก โดยพระนางทรงโปรดให้พระราชโอรสครองราชย์เป็นกษัตริย์สวีเดนมากกว่าที่จะสนับสนุนพระราชสวามี ด้วยการขับไล่ผู้สำเร็จราชการแทนพระองค์แห่งสวีเดนจากการปัพพาชนียกรรม ด้วยเขาทำการริบที่ดินสิทธิมรดกของพระนาง ในเดือนมกราคม ค.ศ. 1482 พระนางทรงตรัสแผนการนี้แก่กษัตริย์ พระราชโอรส และในค.ศ. 1488 พระนางเสด็จไปเยือนบาร์บารา พระเชษฐภคินีที่มันตัวเป็นครั้งที่สอง ระหว่างทางพระนางทรงเข้าเฝ้าฯ จักรพรรดิฟรีดริชที่ 3 แห่งจักรวรรดิโรมันอันศักดิ์สิทธิ์ ที่อินส์บรุค และเสด็จเข้าเฝ้าฯ สมเด็จพระสันตะปาปาอินโนเซนต์ที่ 8 ที่กรุงโรม ซึ่งพระนางทรงกดดันให้มีการคว่ำบาตรผู้สำเร็จราชการแผ่นดินแห่งสวีเดนอีกครั้งและให้ราชอาณาจักรสวีเดนอยู่ในโทษต้องห้าม เฮ็มมิง กาห์ เอกอัครราชทูตสวีเดนพยายามอย่างยากลำบากที่ไม่ให้เหตุการณ์นี้เกิดขึ้น สมเด็จพระพันปีหลวงทรงดำเนินการตามแผนการนี้ต่อไปจนกระทั่งสิ้นพระชนม์ เรื่องนี้ก็ไม่ยุติจนกระทั่งหลังพระนางสิ้นพระชนม์ไปแล้วสามปี เมื่อพระราชโอรสของพระนางได้รับเลือกเป็นกษัตริย์สวีเดน และพระองค์ทรงยืนยันว่าจะไม่ดำเนินการเรื่องนี้ต่อไป แม้ว่าพระนางจะสิ้นพระชนม์ก่อนที่พระราชโอรสจะได้เป็นกษัตริย์สวีเดนสองปี แต่ก็ถือว่าความพยายามของพระนางส่งผลให้เกิดผลประโยชน์ดังกล่าว
สมเด็จพระพันปีหลวงโดโรเธียสิ้นพระชนม์ในวันที่ 25 พฤศจิกายน ค.ศ. 1495 และทรงได้รับการฝังพระศพเคียงข้างพระราชสวามี ณ มหาวิหารรอสกิลด์
พระราชินีโดโรเธียกับพระเจ้าคริสเตียนที่ 1 ทรงมีพระโอรส-ธิดาทั้งหมด 5 พระองค์ ได้แก่
ลุยจิ กัลวานี
บูลเทร์เรียร์
ฟุตบอลหญิงทีมชาติโกตดิวัวร์
ฟุตบอลหญิงทีมชาติโกตดิวัวร์  หรือ ฟุตบอลหญิงทีมชาติไอวอรีโคสต์  เป็นทีมชาติฟุตบอลหญิงของประเทศโกตดิวัวร์ซึ่งเข้าแข่งขันรายการระหว่างประเทศครั้งแรกในปี ค.ศ. 1988 ปัจจุบันทีมของพวกเธอได้รับการจัดให้อยู่ในทีมที่ดีที่สุดอันดับที่ 67 ของโลก และเป็นทีมที่ดีที่สุดอันดับ 6 ของสมาพันธ์ฟุตบอลแห่งแอฟริกา
ในปี ค.ศ. 1985 เกือบทุกประเทศในโลกไม่ได้มีทีมฟุตบอลหญิงทีมชาติ ซึ่งรวมถึงประเทศโกตดิวัวร์ที่ไม่ได้มีการแข่งขันที่ทางฟีฟ่าให้การยอมรับจนกระทั่งปี ค.ศ. 1988 เมื่อทีมได้มีส่วนร่วมในการแข่งขันวีเมนส์ฟีฟ่าอินวิเตชันแนลทัวร์นาเมนต์ 1988 ซึ่งทีมนี้อยู่ในกลุ่มเอ โดยในวันที่ 1 มิถุนายน ทีมนี้ได้เป็นฝ่ายแพ้ต่อทีมชาติเนเธอร์แลนด์ 0 ต่อ 3 ประตูในเกมการแข่งที่ฝูซาน ส่วนในการแข่งขัน ณ วันที่ 5 มิถุนายน ทีมนี้ได้แพ้ต่อทีมชาติจีน 1 ต่อ 7 ประตูที่กว่างโจว ในปี ค.ศ. 1992 ทีมนี้ได้เข้าแข่งขันรายการลียงเนอคัพครั้งที่ 1 ของประเภทหญิง ซึ่งจัดขึ้น ณ ลียง ประเทศฝรั่งเศส ตั้งแต่วันที่ 17 ถึง 20 เมษายน โดยแพ้ต่อทีมชาติสหรัฐอเมริการุ่นอายุไม่เกิน 20 ปีที่ 0 ประตูต่อ 4 แพ้ต่อทีมเครือรัฐเอกราชที่ 0 ประตูต่อ 3 และแพ้ต่อทีมชาติฝรั่งเศสที่ 1 ประตูต่อ 6 ในปี ค.ศ. 2002 ทีมนี้ได้ลงแข่ง 2 นัด ส่วนในปี ค.ศ. 2003 ทีมนี้ไม่ได้ลงแข่ง เช่นเดียวกับปี ค.ศ. 2004 ครั้นปี ค.ศ. 2005 ทีมนี้ก็ได้ลงแข่งใน 3 นัด ตามด้วยปี ค.ศ. 2006 ที่ได้ลงแข่ง 2 นัด ซึ่งในปีดังกล่าว ทีมนี้ได้ทำการประชุมประจำสัปดาห์เพื่อการฝึกซ้อมร่วม 3 ครั้ง
ฟุตบอลหญิงทีมชาติไอวอรีโคสต์
สวนสาธารณะโอโดริ
สวนสาธารณะโอโดริ  เป็นสวนสาธารณะใจกลางเมืองของนครซัปโปโระ เมืองเอกของจังหวัดฮกไกโด ประเทศญี่ปุ่น คำว่า "โอโดริ" ในภาษาญี่ปุ่นมีความหมายว่า "ทางเดินที่กว้าง" สวนสาธารณะโอโดริ มีความยาวถึง 1.5 กิโลเมตร ผ่านอาคารกว่า 12 ช่วงตึก (丁目 "โชเมะ") มีพื้นที่รวมทั้งหมด 78,901 ตารางเมตร ในอดีตเมื่อครั้งเริ่มวางผังเมือง มันถูกวางแผนไว้ให้เป็นทางเดินสายใหญ่ใจกลางเมือง ก่อนที่จะกลายเป็นสวนสาธารณะในเวลาต่อมา ในแต่ละปี จะมีงานมากมายมาจัดที่สวนสาธารณะแห่งนี้ อาทิ เทศกาลดอกไลลักซัปโปโระ เทศกาลหิมะซัปโปโระ เป็นต้น ปลายสุดของสวนสาธารณะแห่งนี้ ยังเป็นที่ตั้งของซัปโปโระทีวีทาวเวอร์ และใกล้เคียงยังมีสถานที่ที่น่าสนใจ อาทิ พิพิธภัณฑ์จดหมายเหตุนครซัปโปโระ
เครื่องราชอิสริยาภรณ์ดอกพอโลเนีย
วอลเลย์บอลชายชิงแชมป์ยุโรป 1983
วอลเลย์บอลชายชิงแชมป์ยุโรป 1983  เป็นครั้งที่ 13 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ เยอรมนีตะวันออก ระหว่างวันที่ 17–25 พฤศจิกายน พ.ศ. 2526
ขุนศึก (ภาพยนตร์ไทยปี พ.ศ. 2519)
สมองสั่งให้ลืม หัวใจสั่งให้จำ
สมองสั่งให้ลืม หัวใจสั่งให้จำ เป็นซิงเกิลของวงดนตรี โซคูล ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย พิเชฐ ทรัพย์เจริญ ออกจำหน่ายในวันที่ 16 มกราคม พ.ศ. 2558
เพลง สมองสั่งให้ลืม หัวใจสั่งให้จำ ติดชาร์ตอันดับสูงสุด 6 ใน 100 ของชาร์ตหมวดเพลง GMM Gmember Chart Top 100 ประจำวันที่ 2 กุมภาพันธ์ พ.ศ. 2558 จากเว็บไซต์ Gmember
รายชื่อละครโทรทัศน์ทางสถานีโทรทัศน์แอ็กซ์แชนแนล
ละครใหม่แอ็กซ์แชนแนล จะออกอากาศทุกวัน จันทร์-พุธ ออกอากาศช่วงเวลา 20.20น. โดยช่วงแรกละครใหม่แอ็กซ์แชนแนล จะออกอากาศ ทุกวัน จันทร์-พฤหัสบดี เวลา 22.30น. เรื่องแรกที่ออกอากาศคือเรื่อง สกุลกา ทางแอ็กซ์แชนแนล ได้เปลี่ยนเวลาออกอากาศละครใหม่แอ็กซ์แชนแนล เป็นวัน เรื่องแรกที่ออกอากาศคือ ลิเก๊..ลิเก
ละครที่ออกอากาศทางช่องแอ็กซ์แชนแนล.
หลังจากที่เรื่อง "รักแล้ว รักเลย" อวสานลง ทางสถานีวิทยุโทรทัศน์กองทัพบกก็ได้แบ่งช่วงวันการออกอากาศละครของทางค่ายออกเป็น 2 ช่วง 2 เรื่อง คือวันจันทร์-อังคาร 1 เรื่อง และวันพุธ-ศุกร์ 1 เรื่อง เวลา 20.10 - 21.10 น.ต่อมาในเดือนสิงหาคม ได้ลดเวลาละครเหลือจันทร์ - อังคาร 1 เรื่อง และวันพุธ-พฤหัสบดี 1 เรื่อง
และหลังจากที่เรื่อง "ลิขิตรัก ลิขิตเลือด" และ "อนิลทิตา" อวสานลงพร้อมกันในสัปดาห์เดียวกัน ทางสถานีฯจึงได้รวมช่วงวันออกอากาศเป็นช่วงเดียวคือวันจันทร์-พฤหัส
หลังจากที่เรื่อง เล่ห์นางฟ้า อวสานลง ทางสถานีฯ จึงได้เอาช่วงเวลานี้มาเป็นช่วงของละครรีรันเพิ่มอีก (ซึ่งทางสถานีฯ ก็มีช่วงละครรีรันอยู่แล้วในช่วงเวลา 10:35 - 11:00 น.) โดยเดิมทีเรื่องแรกที่นำมารีรันในช่วงเวลานี้คือเรื่อง "เรือนเสน่หา" แต่ภายหลังได้ถูกเปลี่ยนเป็น "สองปรารถนา" แทน และปรับเวลาเป็นเวลา 20.10 - 21.25 น. และตั้งแต่ 24 พฤศจิกายน 2557 จะย้ายละครไปออกอากาศทาง ช่องวัน โดยเรื่อง ลิเก๊..ลิเก เป็นละครเรื่องสุดท้ายทางช่อง 5
รายชื่อละครโทรทัศน์ทางสถานีโทรทัศน์ช่องวัน
ละครดีดูที่ช่องวัน เป็นโครงการออกอากาศละครโทรทัศน์เรื่องใหม่ๆ ทางช่องวัน โดยโครงการเริ่มแรกเป็นการออกอากาศละครเรตติ้งสูงในช่วงดึก ซึ่งก็คือ สงครามนางงาม ที่ออกอากาศทุกวันศุกร์-เสาร์ เวลา 22.15 น. และได้มีย้ายการออกอากาศละครโทรทัศน์จากทางสถานีวิทยุโทรทัศน์กองทัพบกช่อง 5 มายังช่องวันอย่างเป็นทางการเมื่อเดือนพฤศจิกายน พ.ศ. 2557 ซึ่งละครสองเรื่องแรกที่นำมาออกอากาศในช่วงเวลาหลังข่าวในพระราชสำนักคือ ฝันเฟื่อง และ เสือ
แผนงานโครงการ ละครดี ดูที่ ช่องวัน เดิมทีเป็นการทำละครให้กับช่องวันภายใต้ความร่วมมือกับ บริษัท เดอะ วัน เอ็นเตอร์ไพรส์ จำกัด (มหาชน) (เอ็กแซ็กท์ และ ซีเนริโอ เดิม) แต่ภายหลัง ได้เริ่มเปิดให้บริษัทภายในเครือจีเอ็มเอ็ม แกรมมี่ เข้ามาร่วมทำโครงการด้วย ซึ่งละครเรื่องแรกที่ไม่ใช่ของเอ็กแซ็กท์ และซีเนริโอ คือ รูมอะโลน ของ จีเอ็มเอ็มทีวี
ละครที่ออกอากาศแล้ว.
ในช่วงกลางปี พ.ศ. 2557 เอ็กแซ็กท์และซีเนริโอได้มีการปรับแผนการดำเนินการใหม่ทั้งหมด โดยเปลี่ยนระบบการถ่ายทำละครใหม่ เพิ่มระบบผู้จัดละครเพื่อเปิดโอกาสให้แต่ละค่ายละคร สามารถส่งผลงานเข้ามาร่วมงานกับเอ็กแซ็กท์ได้ และเปลี่ยนวิธีการถ่ายทำละครใหม่เป็นการถ่ายทำแบบเดียวกับภาพยนตร์ อีกทั้งมีการประกาศเปิดกล้องละครใหม่กว่า 10 เรื่อง ใน พ.ศ. 2557 โดยยังไม่ทราบสาเหตุว่าเปิดกล้องล่วงหน้าเพื่อเตรียมละครลงช่อง 5 หรือเพื่อการอะไร แต่หลังจากที่ บริษัท จีเอ็มเอ็ม เอชดี ดิจิทัลทีวี จำกัด ในเครือจีเอ็มเอ็ม แกรมมี่ ประมูลได้ใบอนุญาตการออกอากาศทีวีดิจิทัลในช่องหมายเลข 31 และได้นายถกลเกียรติ วีรวรรณขึ้นเป็นผู้บริหารช่อง ทำให้ เอ็กแซ็กท์และซีเนริโอ มีการเปลี่ยนแผนการออกอากาศละครจากเดิมที่ทำเพื่อลงให้กับช่อง 5 มาเป็นการทำละครเพื่อลงให้กับช่องใหม่ของแกรมมี่ทั้งหมด หลังจากที่ก่อนหน้านั้นได้นำซิทคอมเป็นต่อมาออกอากาศกับช่องจีเอ็มเอ็มวัน ของจีเอ็มเอ็ม แกรมมี่ไปแล้ว
ต่อมาในเดือนสิงหาคม พ.ศ. 2557 ช่องวันได้เริ่มส่งตัวอย่างเพื่อประชาสัมพันธ์ละครใหม่ที่จะออกอากาศกับช่องทั้งหมด 9 เรื่อง ซึ่งในระหว่างนั้นก็ยังคงมีประกาศเปิดกล้องละครใหม่อยู่เรื่อยๆ จนในเดือนตุลาคม ซีเนริโอก็เริ่มออกอากาศละครซีรีส์เรื่องแรกของตัวเอง คือ สงครามนางงาม โดยเป็นละครในโครงการพิเศษของช่องคือ One 18+ (One Eighteen Plus) ก่อนที่เอ็กแซ็กท์จะเริ่มออกอากาศละครของตัวเองจริงๆ ในวันที่ 24 พฤศจิกายน พ.ศ. 2557 ในโครงการ "ละครดีดูที่ช่องวัน" โดยที่ละครทั้งหมดจะได้รับเรตติ้ง "ทั่วไป" ทุกเรื่อง
ปี 2558.
ในปี พ.ศ. 2558 ช่องวันยังคงดำเนินการออกอากาศละครตามโปรแกรมตามปกติ และในเดือนกรกฎาคม ช่องวันได้เริ่มออกอากาศละคร จัดรัก..วิวาห์ลวง ซึ่งนับเป็นละครโทรทัศน์เรื่องแรกที่ได้เรต น 13 (รายการแนะนำสำหรับผู้ที่มีอายุมากกว่า 13 ปีขึ้นไป) ทำให้เกิดปัญหาในการรีรันช่วงเช้า (เนื่องจากรายการเรตนี้ไม่สามารถออกอากาศก่อน 2 ทุ่มได้) จึงต้องมีการตัดฉากในละครออกบางส่วนเพื่อให้เหมาะสมในการรีรันช่วงเช้า และทดแทนด้วยเรตทั่วไปแทน
และปลายปี พ.ศ. 2558 ช่องวันได้นำละครเรตสูง น 18 (รายการแนะนำสำหรับผู้ที่มีอายุมากกว่า 18 ปีขึ้นไป) มาออกอากาศอีกครั้ง และเป็นครั้งแรกที่ช่องวันนำละครในบริษัทภายใต้เครือจีเอ็มเอ็ม แกรมมี่ มาออกอากาศในช่วงเวลาหลังข่าว รวมถึงเพิ่มช่วงออกอากาศละครใหม่ในช่วงเวลา 19.20-20.50 น. ทุกวันเสาร์-อาทิตย์ด้วย
ปี 2559.
ตั้งแต่วันที่ 13 ตุลาคม พ.ศ. 2559 เป็นต้นไป ช่องวัน 31 ได้ประกาศของดการออกอากาศละครตามโปรแกรมเดิมตามปกติ เนื่องมาจาก พระบาทสมเด็จพระปรมินทรมหาภูมิพลอดุลยเดช เสด็จสวรรคตในวันนั้น ณ โรงพยาบาลศิริราช ทำให้มีมติจาก กสทช. ให้งดการออกอากาศรายการที่แสดงถึงความรื่นเริงเป็นระยะเวลา 30 วัน ทำให้ละคร ร่างใหม่..หัวใจเดิม เงาอโศก สลักจิต SOTUS The Series พี่ว้ากตัวร้ายกับนายปีหนึ่ง Lovey Dovey แผนร้ายนายเจ้าเล่ห์ และ โสด Stories ต้องหยุดออกอากาศชั่วคราวตั้งแต่วันที่ 13 ตุลาคม - 12 พฤศจิกายน พ.ศ. 2559
ในวันที่ 13 พฤศจิกายน ช่องวัน ได้ปรับผังการออกอากาศในห้วงเวลาแห่งการไว้อาลัยใหม่ โดยได้นำละคร สลักจิต มาออกอากาศใหม่อีกครั้งตั้งแต่ตอนที่ 1 ถึงตอนที่ 7 ในเวลา 11.30 น. - 18.00 น. และ 18.15 น. - 22.00 น. และในวันที่ 14 - 17 พฤศจิกายน ช่องวันได้นำละครพิเศษ เราเกิดในรัชกาลที่ ๙ เดอะซีรีส์ ที่ทำร่วมกับจีเอ็มเอ็ม แกรมมี่ มาออกอากาศเพื่อเป็นการเทิดพระเกียรติแด่พระบาทสมเด็จพระปรมินทรมหาภูมิพลอดุลยเดช อย่างไรก็ตามทางช่องได้ปรับผังการออกอากาศละครโทรทัศน์เป็นรายการตามปกติตั้งแต่วันที่ 18 พฤศจิกายน แต่ในส่วนละครช่วง 20:30 น. ทางช่องได้นำละคร พิษสวาท กลับมาออกอากาศใหม่อีกครั้ง และปรับเป็นละครตามปกติตั้งแต่วันที่ 7 ธันวาคมเป็นต้นไป และปีนี้ยังเป็น
ปี 2560.
ในปีนี้มีการปรับเปลี่ยนผู้ผลิตละคร เนื่องจาก เดอะ วัน เอ็นเตอร์ไพรส์ บริษัทแม่ของช่องวัน ได้รับโอนผู้บริหาร บุคลากรฝ่ายการผลิต ทรัพย์สินและอุปกรณ์การผลิตรายการโทรทัศน์มาจากเอ็กแซ็กท์และซีเนริโอมารวมกันเพื่อความสะดวกในการบริหารมาตั้งแต่เดือนเมษายน พ.ศ. 2558 และได้โอนถ่ายมายังช่องวัน 31 เป็นที่เรียบร้อยแล้ว ทำให้ละครจากเอ็กแซ็กท์และซีเนริโอตั้งแต่ปีนี้เป็นต้นไป เป็นลิขสิทธิ์ของของช่องวัน 31
ตลอดทั้งเดือนตุลาคมได้งดการออกอากาศละครหรือรายการที่สื่อถึงความบันเทิงรื่นเริงใจเนื่องมาจาก พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ที่มีขึ้นในระหว่างวันที่ 25 - 29 ตุลาคม พ.ศ. 2560 อันเป็นคำสั่งและแนวทางในการออกอากาศรายการโทรทัศน์รวมไปถึงสื่อโฆษณาต่างๆ ที่ได้รับจากสมาคมมีเดียเอเยนซี่ และธุรกิจสื่อแห่งประเทศไทย จึงทำให้ต้องมีการพักการออกอากาศละครโทรทัศน์ และซีรีส์ 4 เรื่อง คือ เธอคือพรหมลิขิต ภารกิจลิขิตหัวใจ ดอกแก้วกาหลง และ Secret Seven เธอคนเหงากับเขาทั้งเจ็ด โดยในช่วงดังกล่าว ช่องวัน 31 จึงได้นำละครดีสามเรื่องมาออกอากาศซ้ำ ได้แก่ บัลลังก์เมฆ พิษสวาท ราชินีหมอลำ และ แต่ปางก่อน และในช่วงต้นเดือนทางช่องได้นำ ดอกแก้วกาหลง มาออกอากาศใหม่แบบมาราธอนตั้งแต่ตอนแรกจนถึงตอนปัจจุบัน และในช่วงปลายเดือนทางช่องได้นำ เธอคือพรหมลิขิต และภารกิจลิขิตหัวใจ มาออกอากาศใหม่แบบมาราธอนเช่นกัน
ในช่วงปลายเดือนพฤศจิกายน หลังจบ เธอคือพรหมลิขิต และภารกิจลิขิตหัวใจ ทางช่องได้ปรับผังการออกอากาศละครใหม่ทั้งหมด โดยนำ ชายไม่จริง หญิงแท้ มาออกอากาศ 4 วันรวด และในวันจันทร์-อังคาร ยังเป็นการออกอากาศละครสองเรื่องต่อกัน คือชายไม่จริง หญิงแท้ ในช่วงสองทุ่ม และ ล่า ในช่วงสามทุ่ม โดยมีเหตุผลเรื่องของเรตและเนื้อหาของละครที่ไม่เหมาะสม จึงต้องเลื่อนเวลาออกอากาศให้ดึกกว่าเดิม
ปี 2561.
ใน พ.ศ. 2561 ช่องวัน 31 ได้สร้างปรากฏการณ์ใหม่ในการออกอากาศละครโทรทัศน์กับเรื่อง เมืองมายา LIVE โดยเรื่องดังกล่าวเป็นการออกอากาศในรูปแบบรายการสด ไม่มีคัท ไม่มีเทค ถ่ายจริง เล่นจริง ไม่ใช้ตัวแสดงแทน และยังเปิดโอกาสให้ผู้ชมสามารถร่วมกำหนดชะตาของตัวละครได้อย่างเต็มที่ผ่านช่องทางเฟซบุ๊ก ยูทูบของช่อง และในแอปพลิเคชัน ไลน์ทีวี โดยผลการกำหนดชะตาก็จะส่งผลต่อละครในตอนจบของแต่ละตอน พร้อมกันนี้ทางช่องวันได้จับมือกับ ไลน์ทีวี ในการลงคอนเทนท์ละครทุกเรื่องของช่องวัน 31 ที่ออกอากาศในปีนี้ ลงในแอปพลิเคชันดังกล่าว เป็นเวลา 1 ปี (โดยยกเว้น ละครซิตคอมบ้านสราญแลนด์ ทานตะวันจันทร์วาด และ ซีรีส์ เมืองมายา LIVE ที่สามารถเผยแพร่สดทางโซเซียลมีเดียและอัพย้อนหลังลงช่องทางยูทูบทันที โดยไม่ผิดกฎของไลน์ทีวี) และผู้ชมต่างประเทศก็ยังสามารถรับชมย้อนหลังทางยูทูบได้ตามปกติ
นอกจากนี้ช่องวัน 31 ยังได้จับมือร่วมกับ เน็ตฟลิกซ์ ในการนำละครซีรีส์ Monkey Twins วายุเทพยุทธ์ ขึ้นเป็นซีรีส์พิเศษจากเน็ตฟลิกซ์ (Netflix Original Series) โดยเปิดให้รับชมทั่วโลกหลังออกอากาศจบทันที ทำให้ซีรีส์เรื่องนี้งดการเผยแพร่ทางยูทูบและไลน์ทีวี และในเดือนกันยายน ช่องวัน 31 ได้ปรับผังการออกอากาศในส่วนละครใหม่ โดยเพิ่มสล็อตใหม่ วันศุกร์ 20.45 - 23.00 น. และ วันเสาร์ 20.10 - 21.30 น. เริ่มด้วยละครโทรทัศน์เรื่อง เลือดข้นคนจาง และละครซีรีส์เรื่อง มารร้ายคู่หมายรัก Love At First Hate ทำให้ช่องวัน 31 มีละครออกอากาศต่อเนื่อง 6 วัน 4 สล็อตในที่สุด ส่วนในเดือนตุลาคม ช่องวัน 31 ได้ปรับผังการออกอากาศในส่วนละครใหม่ โดยเพิ่มสล็อตใหม่ ละครดี 4 วันรวด จันทร์ - พฤหัสบดี 19.00 - 19.50 น. เริ่มด้วยละครโทรทัศน์เรื่อง สุภาพบุรุษมงกุฎเพชร
ปี 2562.
ใน พ.ศ. 2562 ช่องวัน 31 ได้จับมือร่วมกับ บริษัท เทนเซนต์ (ประเทศไทย) จำกัด เพื่อนำคอนเทนต์ทั้งรายการโทรทัศน์และละครโทรทัศน์ออกอากาศย้อนหลังบนแพลตฟอร์ม "วีทีวี" (WeTV) เป็นที่แรกแทนไลน์ทีวีเดิม ทั้งนี้ วีทีวี เป็นแพลตฟอร์มวีดีโอออนดีมานด์อันดับหนึ่งของประเทศจีน และจะเข้ามาทำตลาดอย่างจริงจังในประเทศไทยตั้งแต่ พ.ศ. 2562 เป็นต้นไป ช่องวัน 31 ถือเป็นพาร์ทเนอร์รายแรกในไทยที่ได้จับมือกับวีทีวีอย่างเป็นทางการ
วันศุกร์ เวลา 21.25 - 22.30 น. และ 22.30 - 23.30 น. และ 22.15 - 23.15 น..
ของขวัญเพื่อคนที่คุณเกลียด เป็นซีรีส์เรื่องสุดท้ายของจีเอ็มเอ็มทีวี ที่ออกอากาศทางช่องวัน 31 เพราะตั้งแต่ปี พ.ศ. 2563 ซีรีส์ทุกเรื่องของจีเอ็มเอ็มทีวีจะย้ายไปออกอากาศทางช่องจีเอ็มเอ็ม 25 ทั้งหมด
ปี 2563.
เนื่องจากสถานการณ์การระบาดทั่วของโคโรนาไวรัส พ.ศ. 2562–2563 ช่องวัน 31 ได้มีการปรับผังละครช่วง 20.30 - 22.45 น. ใหม่เป็นการชั่วคราวหลังละครอสรพิษจบลง โดยเลื่อนเวลาฉายละครไปให้ถึงดวงดาว และ จาก 21.30 น. ขึ้นมาเป็น 20.30 น. และนำละครใบไม้ที่ปลิดปลิวกลับมาออกอากาศใหม่อีกครั้งทุกวันจันทร์-พฤหัสบดี เวลา 21.30 น. รวมถึงเลื่อนการออกอากาศละครรักแลกภพออกไปเดือนมิถุนายนและนำละคร อุ้มรักเกมลวง ที่ถ่ายทำแล้วเสร็จกว่า 80% มาออกอากาศในเวลา 20.15 น. แทน
และหลังจากละครรักแลกภพจบลง ช่องวัน 31 ได้ดำเนินการปรับผังการออกอากาศละครโทรทัศน์ใหม่ โดยยกเลิก "ละครดี 4 วันรวด" เวลา 20.10-21.20 น. และเปลี่ยนมาออกอากาศ เป็น 2 เรื่องต่อสัปดาห์ เริ่มที่ละคร ฉลาดเกมส์โกง และฉันชื่อบุษบา เป็นสองเรื่องแรก และหลังจากละครฉลาดเกมส์โกงจบลง ทางช่องจัดละคร 2 ชั่วโมงเต็ม เริ่มที่ละครเพลงรักเจ้าพระยา เป็นเรื่องแรก พร้อมกับขยายระยะเวลาออกอากาศของละครฉันชื่อบุษบา ให้เป็น 2 ชั่วโมงเช่นกัน
วอลเลย์บอลชายชิงแชมป์ยุโรป 1985
วอลเลย์บอลชายชิงแชมป์ยุโรป 1985  เป็นครั้งที่ 14 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เนเธอร์แลนด์ ระหว่างวันที่ 29 กันยายน – 4 ตุลาคม พ.ศ. 2528
พูแดจีแก
พูแดจีแก (, แปลว่า "สตูกองทัพ") เป็นอาหารประเภท "จีแก" (ซุปเกาหลีมีลักษณะเหมือนกับสตูของตะวันตก) ไม่นานนักหลังจากสงครามเกาหลี อาหารเป็นที่ขาดแคลนไปทั่วทั้งโซล ผู้คนจำนวนหนึ่งจึงใช้วัตถุดิบที่เหลือจากกองทัพสหรัฐอเมริกาที่ประจำการในเกาหลีใต้ ในพื้นที่รอบ ๆ อึยจ็องบูและพย็องแท็ก (หรือซงทันในขณะนั้น) หรือมุนซัน วัตถุดิบประกอบไปด้วยฮอตดอก, เนื้อกระป๋อง (สแปม) หรือแฮม ผสมกันลงไปในน้ำซุปรสเผ็ดดั้งเดิมของเกาหลีปรุงรสด้วย "โคชูจัง" (พริกแดงที่มีลักษณะเหนียว) และกิมจิ